ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουνίου 1992 περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Πολωνία (92/323/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικ`α προβλήματα και τα υγειονομικά μέτρα κατά των εισαγωγή ζώων του βοείου, χοιρείου και αιγείου είδους και νωπών κρεάτων ή προϊόντων με βάση το κρέας προέλευσης τρίων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 (2), και ιδίως το άρθρο 8,

Εκτιμώντας:

ότι η γειτνίαση της Πολωνίας με την Κοινότητα έχει επιπτώσεις στο εμπόριο των ζώντων ζώων.

ότι, μετά τη διεξαγωγή των κτηνιατρικών αποστολών της Κοινότητας, φαίνεται πως η υγειονομική κατάσταση των ζώων στην Πολωνία ελέγχεται από κτηνιατρικές υπηρεσίες οι οποίες, παρόλο που βρίσκονται υπό αναδιοργάνωση, μπορούν εντούτοις να προσφέρουν ικανοποιητικές εγγυήσεις όσον αφορά τις ασθένειες που είναι δυνατόν να μεταδοθούν μέσω της εισαγωγής κατοικιδίων ζώων βοείου ή χοιρείου είδους 7

ότι οι αρμόδιες κτηνιατρικές αρχές της Πολωνίας βεβαίωσαν ότι η Πολωνία είναι, κατά τους τελευταίους 24 μήνες απαλλαγμένη από τον αφθώδη πυρετό και κατά τους τελευταίους 12 μήνες απαλλαγμένη από πανώλη, μεταδοτική πλευροπνευμονία των βοοειδών, σπογγώδη εγκεφαλοπάθεια των βοοειδών, φυσαλιδώδη στοματίτιδα, κυανή γλώσσα, κλασική πανώλη των χοίρων, αφρικανική πανώλη, λοιμώδη παράλυση των χοιροειδών (νόσο του Teschen), φυσαλιδώδη νόσο των χοίρων, φυσαλιδώδες εξάνθημα και «αναπαραγωγικό και αναπνευστικό σύνδρομο των χοίρων» και ότι δεν έχουν πραγματοποιηθεί εμβολιασμοί για καμία από αυτές τις ασθένειες, εκτός από τον αυθώδη πυρετό και την κλασική πανώλη των χοίρων, κατά τους τελευταίους 12 μήνες.

ότι οι αρμόδιες κτηνιατρικές αρχές της Πολωνίας έχουν αναλάβει να κοινοποιήσουν στην Επιτροπή των Ευρωπαϊκών Κοινοτήτων και στα κράτη μέλη, με τηλετυπικό σήμα ή τηλεφωτοαντίγραφο, εντός 24 ωρών, τη διαπίστωση κρούσματος οιασδήποτε από τις προαναφερόμενες ασθένειες ή την απόφαση για προσφυγή σε εμβολιασμό κατά των ασθενειών αυτών ή, εντός εύλογης προθεσμίας, κάθε προτεινόμενη μεταβολή ως προς τους πολωνικούς κανόνες εισαγωγής βοοειδών και χοίρων καθώς και του σπέρματος ή των εμβρύων των ζώων αυτών 7

ότι η φυματίωση και βρουκέλλωση των βοοειδών έχουν εξαληφθεί στην Πολωνία, ότι δεν επιτρέπεται εμβολιασμός κατά της βρουκέλλωσης βοοειδών και ότι τα μέτρα που έχουν λάβει οι αρμόδιες αρχές της Πολωνίας για την πρόληψη της επανεμφάνισης των ασθενειών αυτών επαρκούν για να εξισωθούν οι πολωνικές αγέλες, εκτός από αυτές που υπόκεινται σε επίσημο περιορισμό, με τις αγέλες στην Κοινότητα που θεωρούνται ως επίσημα απαλλαγμένες από φυματίωση ή επίσημα απαλλαγμένες από βρουκέλλωση 7

ότι οι αρμόδιες κτηνιατρικές αρχές της Πολωνίας έχουν αναλάβει τη δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την παρούσα απόφαση και να εξασφαλίζουν ότι όλα τα σχετικά δικαιολογητικά και οι δηλώσεις, στα οποία ενδεχομένως έχει βασισθεί η πιστοποίηση εξαγωγής, θα παραμένουν στον επίσημο φάκελο τουλάχιστον επί 12 μήνες μετά την αποστολή των ζώων στα οποία αναφέρονται 7

ότι ορισμένα κράτη μέλη, λόγω της ιδιαίτερης κατάστασης της υγείας των ζώων στο έδαφός τους όσον αφορά τον αφθώδη πυρετό επωφελούνται από ειδικές διατάξεις για το ενδοκοινοτικό εμπόριο και πρέπει, ως εκ τούτου, να εξουσιοδοτηθούν να εφαρμόζουν παρόμοιες διατάξεις όσον αφορά τις εισαγωγές από την Πολωνία 7 ότι τα εν λόγω μέτρα πρέπει να είναι τουλάχιστον εξίσου αυστηρά με τα μέτρα που εφαρμόζουν τα ίδια κράτη μέλη στο ενδοκοινοτικό εμπόριο 7

ότι οι αρμόδιες κτηνιατρικές αρχές της Πολωνίας έχουν αναλάβει τη δέσμευση να μην επιτρέπουν την έκδοση των πιστοποιητικών που περιγράφονται στα παραρτήματα της παρούσας απόφασης για ζώα που έχουν εισαχθεί στην Πολωνία, εκτός αν πρόκειται για ζώα που έχουν εισαχθεί σύμφωνα με κτηνιατρικούς όρους εξίσου αυστηρούς με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων των ενδεχομένων συναφών αποφάσεων.

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη των παραγράφων 2 και 4 του παρόντος άρθρου, τα κράτη μέλη επιτρέπουν την εισαγωγή από την Πολωνία των ακόλουθων ζώων:

α) κατοικίδια βοοειδή αναπαραγωγής ή απόδοσης που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Α και τα οποία πρέπει να συνοδεύονται από το εν λόγω πιστοποιητικό 7

β) κατοικίδια βοοειδή προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Β και τα οποία πρέπει να συνοδεύονται από το εν λόγω πιστοποιητικό 7

και, από ημερομηνία που πρόκειται να αποφασισθεί σύμφωνα με τη διαδικασία που θεσπίζει το άρθρο 29 της οδηγίας 72/462/ΕΟΚ, αλλά όχι νωρίτερα από 12 μήνες μετά την ημερομηνία επίσημης απαγόρευσης του εμβολιασμού κατά της κλασικής πανώλης στην Πολωνία 7

γ) κατοικίδια ζώα του χοιρείου είδους για αναπαραγωγή ή απόδοση που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Γ και τα οποία πρέπει να συνοδεύονται από το εν λόγω πιστοποιητικό 7

δ) κατοικίδια χοιρείου είδους προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Δ και τα οποία πρέπει να συνοδεύονται από το εν λόγω πιστοποιητικό.

2. Τα κράτη μέλη επιτρέπουν την εισαγωγή από την Πολωνία των κατοικιδίων ζώων του βοείου ή χοιρείου είδους που αναφέρονται στην παράγραφο 1 και που έχουν εισαχθεί από την Πολωνία μόνο εάν τα ζώα αυτά εισάγονται από χώρες της Κοινότητας ή από τρίτη χώρα, που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου (1), στο βαθμό που αφορά κατοικίδια ζώα αυτού του είδους, και εφόσον η εισαγωγή έχει πραγματοποιηθεί σύμφωνα με κτηνιατρικούς όρους εξίσου αυστηρούς με τις απαιτήσεις του κεφαλαίου ΙΙ της οδηγίας 72/462/ΕΟΚ, καθώς και κάθε σχετική μεταγενέστερη απόφαση.

3. Τα κράτη μέλη απαιτούν τα ζώα που έχουν υποβληθεί σε δοκιμασίες κατ' εφαρμογή της παρούσας απόφασης να είναι διαρκώς απομονωμένα, υπό συνθήκες που εγκρίνει επίσημους κτηνίατρος, από όλα τα δίχηλα ζώα που δεν προορίζονται για εξαγωγή ή που δεν έχουν ισότιμο υγειονομικό καθεστώς με τέτοια ζώα από τη στιγμή της πρώτης δοκιμασίας του είδους αυτού έως τη στιγμή της φόρτωσης.

4. Τα κράτη μέλη επιτρέπουν την εισαγωγή στο έδαφός τους από την Πολωνία βοοειδών μόνο εφόσον τα ζώα αυτά:

α) προέρχονται από αγέλες, για τις οποίες οι κτηνιατρικές αρχές της Πολωνίας έχουν δηλώσει ότι είναι απαλλαγμένες από την ενζωοτική λεύκωση των βοοειδών όπως ορίζεται στο παράρτημα Ε της παρούσας απόφασης και έχουν υποβληθεί, εντος 30 ημερών πριν από την εξαγωγή και παρουσίασαν αρνητικό αποτέλεσμα, σε ατομική δοκιμασία για ενζωοτική λεύκωση των βοοειδών η οποία πραγματοποιείται σύμφωνα με το πρωτόκολλο του παραρτήματος Ι της απόφασης 91/189/ΕΟΚ της Επιτροπής (2)

ή

β) προορίζονται για παραγωγή κρέατος, δεν είναι ηλικίας μεγαλύτερης των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και στις οποίες δεν έχει παρουσιασθεί κανένα στοιχείο για την παρουσία της ασθένειας αυτής επί τουλάχιστον δύο χρόνια και φέρουν μόνιμη σήμανση όπως περιγράφεται στο παράρτημα ΣΤ της παρούσας απόφασης

ή

γ) προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών, αποστέλλονται αμέσως σε σφαγεία και σφάζονται εντός τριών εργασίμων ημερών από την άφιξή τους.

Στην περίπτωση των ζώων που αναφέρονται ανωτέρω στα στοιχεία β) και γ), τα κράτη μέλη εξασφαλίζουν, με έλεγχο, ότι τα ζώα αναγνωρίζονται ευκρινώς, βρίσκονται υπό επιτήρηση μέχρι τη σφαγή και λαμβάνουν όλα τα μέτρα για την πρόληψη μόλυνσης των γηγενών αγελών.

5. Τα κράτη μέλη δεν επιτρέπουν την εισαγωγή κατοικιδίων ζώων του βοείου ή χοιρείου είδους εκτός αυτών που αναφέρονται στο παρόν άρθρο.

Άρθρο 2

Εν αναμονή της έναρξης ισχύος των κοινοτικών μέτρων για την εξάλειψη, πρόληψη ή έλεγχο μιας μεταδοτικής ή μολυσματικής ασθένειας των βοοειδών ή των χοιροειδών εκτός από τη λύσσα, τη φυματίωση, τη βρουκέλλωση, τον αφθώδη πυρετό, τον άνθρακα, την πανώλη, τη μεταδοτική πλευροπνευμονία των βοοειδών, τη λοιμώδη παράλυση των χοιροειδών (νόσος Teschen), την κλασική πανώλη των χοίρων, την αφρικανική πανώλη των χοίρων ή τη φυσαλιδώδη νόσο των χοίρων, τα κράτη μέλη μπορούν να εφαρμόζουν, ως προς τα ζώα που εισάγονται από την Πολωνία, πρόσθετα υγειονομικά μέτρα όπως αυτά που εφαρμόζουν για άλλα ζώα στα πλαίσια εθνικού προγράμματος, που υποβάλλεται και εγκρίνεται από την Επιτροπή, για την εξάλειψη, πρόληψη ή έλεγχο τέτοιας ασθένειας.

Ως προσωρινό μέτρο μέχρι τις 31 Δεκεμβρίου 1992, τα κράτη μέλη μπορούν να εφαρμόζουν το παρόν άρθρο όσον αφορά τα εθνικά προγράμματα που έχουν υποβληθεί αλλά δεν έχουν ακόμη εγκρίθει από την Επιτροπή, αλλά, στην περίπτωση αυτή, πρέπει να προσκομίσουν αμέσως στην Επιτροπή και στα άλλα κράτη μέλη πληροφορίες για τις σχετικές υγειονομικές συνθήκες.

Άρθρο 3

1. Τα κράτη μέλη εισαγουν στο έδαφός τους, μέχρι την 1η Ιουλίου 1992, βοοειδή ή χοιροειδή από την Πολωνία υπό τους ακόλουθους όρους:

- εγγύηση ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού,

- εγγύηση, στην περίπτωση των βοοειδών, ότι τα ζώα που πρόκειται να εισαχθούν παρουσίασαν αρνητικό αποτέλεσμα στη δοκιμασία ανίχνευσης ιού αφθώδους πυρετού που διεξήχθη με την μέθοδο λαρυγγοφαρυγγικής απόξεσης (δοκιμασία καθετήρα οισοφάγου),

- εγγύηση ότι τα ζώα που πρόκειται να εισαχθούν παρουσίασαν αρνητικό αποτέλεσμα στην ορολογική δοκιμασία που διεξήχθη για την ανίχνευση αντισωμάτων αφθώδους πυρετού,

- εγγύηση ότι τα ζώα που πρόκειται να εισαχθούν τέθηκαν σε απομόνωση στην Πολωνία τουλάχιστον επί 14 ημέρες υπό την επιτήρηση επίσημου κτηνίατρου, ότι κανένα από τα ζώα που διαβιούσε στο σταθμό απομόνωσης δεν εμβολιάσθηκε κατά του αφθώδους πυρετού κατά τη διάρκεια των 21 ημερών που προηγήθηκαν της εξαγωγής και ότι κανένα άλλο ζώο εκτός από αυτά που αποτελούν την παρτίδα δεν έχει εισαχθεί στο σταθμό απομόνωσης κατά την ίδια περίοδο,

- θέση σε απομόνωση στο έδαφος του κράτους μέλους εισαγωγής ή οπουδήποτε αλλού για περίοδο 21 ημερών.

Εντούτοις, τα κράτη μέλη που πραγματοποίησαν εμβολιασμό κατά του αφθώδους πυρετού στις 31 Δεκεμβρίου 1990 και τα οποία στη συνέχεια σταμάτησαν τον εμβολιασμό αυτό μπορούν, ως μεταβατικό μέτρο, να δεχθούν ζώα από την Πολωνία χωρίς να απαιτήσουν τις εγγυήσεις που αναφέρονται ανωτέρω υπό τον όρο ότι τα ζώα αυτά είτε δεν έχουν εμβολιασθεί, είτε, μόνο στην περίπτωση των βοοειδών, έχουν εμβολιασθεί πριν από την ημερομηνία κατά την οποία έπαυσε επισήμως ο εμβολιασμός στο κράτος μέλος εισαγωγής.

2. Τα κράτη μέλη, μετά την 1η Ιουλίου 1992, εισάγουν στο έδαφος τους βοοειδή ή χοίρους από την Πολωνία εφόσον παρέχεται η εγγύηση ότι τα ζώα που πρόκειται να εισαχθούν δεν έχουν υποστεί εμβολιασμό κατά του αφθώδους πυρετού.

3. Τα κράτη μέλη εισάγουν στο έδαφός τους χοίρους από την Πολωνία εφόσον παρέχεται εγγύηση ότι δεν έχουν εμβολιασθεί κατά της κλασικής πανώλης των χοίρων και, στην περίπτωση των χοίρων που προορίζονται για αναπαραγωγή ή απόδοση, εγγύηση ότι παρουσίασαν αρνητικό αποτέλεσμα στη δοκιμασία ανίχνευσης αντισωμάτων της πανώλης των χοίρων.

Άρθρο 4

Κατά την είσοδο στο έδαφός του ζώων από την Πολωνία, το κράτος μέλος λαμβάνει τα μέτρα που ενδέχεται να κριθούν απαραίτητα, όπως άρνηση αποδοχής, θέση σε απομόνωση, σφαγή, καταστροφή ή διεξαγωγή δοκιμασιών προκειμένου να διαφυλάξει την υγεία του κοινοτικού ζωικού κεφαλαίου. Το κράτος μέλος, χωρίς καθυστέρηση, κοινοποιεί στην Επιτροπή και στις πολωνικές αρχές τους λόγους για τη λήψη τέτοιων μέτρων.

Άρθρο 5

Η παρούσα απόφαση εφαρμόζεται 30 ημέρες μετά την κοινοποίησή της στα κράτη μέλη.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 10 Ιουνίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 356 της 24. 12. 1991, σ. 1.

(1) ΕΕ αριθ. L 146 της 14. 6. 1979, σ. 15.

(2) ΕΕ αριθ. L 96 της 17. 4. 1991, σ. 1.